钦定古今图书集成/理学汇编/学行典/第254卷 > 邹匡明
## 钦定古今图书集成/理学汇编/学行典/第254卷 > 邹匡明

按《吉安府志》：“邹匡明，字子尹，安福人，四山第四子也。
负才学，为太学生，尝历南北雍，两中副榜，一拟解元，
不果第。已乃弃去，游学于燕赵齐楚闲。性孝友，与人
无畛域。为季父后，得所遗七千金，施予立尽。常过宜
黄，出三十万文为涂氏子酬逋。涂氏子素未常识明
也。其豁达类如此。邑北滨大江，涉者苦之，四山倡建”
凤林桥，功未竟，罄其家给之，复不足。于是披缁乞助
于人，桥赖以成。没祀乡贤。所著有《苦竹》《淡竹》《法云》《翰
音、骈语》等集。同邑赵士康《读书目》十行下；长诗古文
辞，后学有疑义及古事，皆折衷之。所著有《蝉吟诗》《可
矣轩》《览古汇编》《桃源日听》。